C 101/42
DA
Den Europæiske Unions Tidende
17.3.2023
(95)
Samlet set må støtte ydet i henhold til afsnit 2.1-2.3 i de tidligere midlertidige kriserammebestemmelser og i henhold til de respektive afsnit i denne meddelelse ikke på noget tidspunkt overstige de støttelofter, der er fastsat i de respektive afsnit i denne meddelelse.
Med hensyn til afsnit 2.4 må støtte ydet i henhold til de tidligere midlertidige kriserammebestemmelser og støtte ydet i henhold til denne meddelelse ikke overstige de støttelofter, der er fastsat i denne meddelelse for den samme støtteberettigede periode.
Støtte ydet i henhold til afsnit 2.5 og 2.6 i de tidligere midlertidige kriserammebestemmelser må ikke kumuleres med støtte ydet i henhold til de respektive afsnit i denne meddelelse, hvis den dækker de samme støtteberettigede omkostninger.
(96)
I overensstemmelse med Kommissionens meddelelse om fastsættelse af reglerne for vurdering af ulovlig statsstøtte (166) anvender Kommissionen disse retningslinjer på ikkeanmeldt støtte, hvis støtten ydes fra den 9. marts 2023.
(97)
I alle andre tilfælde vil Kommissionen anvende reglerne i de rammebestemmelser, der var gældende på det tidspunkt, hvor støtten blev ydet.
(98)
Kommissionen vil inden den 31. december 2023 gennemgå alle afsnit i denne meddelelse, hvis væsentlige hensyn til konkurrence, økonomi eller den internationale udvikling tilsiger det.
Hvis det skønnes nyttigt, vil Kommissionen eventuelt også redegøre nærmere for sin tilgang til bestemte spørgsmål.
(99)
Kommissionen sørger i nært samarbejde med de berørte medlemsstater for, at de foranstaltninger, som denne meddelelse omhandler, vurderes hurtigt, efter at den har modtaget en præcis og fuldstændig anmeldelse.
Medlemsstaterne bør underrette Kommissionen om deres intentioner og planer om at indføre sådanne foranstaltninger så tidligt og så udførligt som muligt.
Kommissionen vil yde vejledning og bistand til medlemsstaterne i denne proces.
(166) EFT C 119 af 22.5.2002, s.
22.